CELEX: 62007CA0387
Language: da
Date: 2008-12-11 00:00:00
Title: Sag C-387/07: Domstolens dom (Anden Afdeling) af 11. december 2008 — MI.VER Srl, Daniele Antonelli mod Provincia di Macerata (anmodning om præjudiciel afgørelse fra Tribunale di Ancona (Italien)) (Affald — begrebet midlertidig oplagring — direktiv 75/442/EØF — beslutning 2000/532/EF — mulighed for at sammenblande affald, der svarer til forskellige koder — begrebet blandet emballage )

7.2.2009   
            
            
               DA
            
            
               Den Europæiske Unions Tidende
            
            
               C 32/7
            
         Domstolens dom (Anden Afdeling) af 11. december 2008 — MI.VER Srl, Daniele Antonelli mod Provincia di Macerata (anmodning om præjudiciel afgørelse fra Tribunale di Ancona (Italien))
   (Sag C-387/07) (1)
   
   (Affald - begrebet »midlertidig oplagring« - direktiv 75/442/EØF - beslutning 2000/532/EF - mulighed for at sammenblande affald, der svarer til forskellige koder - begrebet »blandet emballage«)
   (2009/C 32/12)
   Processprog: italiensk
   Den forelæggende ret
   Tribunale di Ancona
   Parter i hovedsagen
   
      Sagsøgere: MI.VER Srl, Daniele Antonelli
   
      Sagsøgt: Provincia di Macerata
   Sagens genstand
   Anmodning om præjudiciel afgørelse — Tribunale di Ancona — fortolkning af Rådets direktiv 75/442/EØF af 15. juli 1975 om affald (EFT L 194, s. 39) og Kommissionens beslutning 2000/532/EF af 3. maj 2000, der erstatter beslutning 94/3/EF om udarbejdelse af en liste over affald i henhold til artikel 1, litra a), i direktiv 75/442/EØF og Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i direktiv 91/689/EØF om farligt affald (EFT L 226, s. 3) — begrebet midlertidig oplagring — producentens adgang til at sammenblande affald, der kan henføres under forskellige koder i Det Europæiske Affaldskatalog som fastsat i Kommissionens afgørelse 2000/532/EF
   Konklusion
   
               1)
            
            
               Rådets direktiv 75/442/EØF af 15. juli 1975 om affald, som ændret ved Europa-Parlamentets og Rådets forordning (EF) nr. 1882/2003 af 29. september 2003, samt Kommissionens beslutning 2000/532/EF af 3. maj 2000 om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald er ikke til hinder for, at producenten af affald — under den midlertidige oplagring forud for indsamling på det anlæg, hvor affaldet er produceret — sammenblander affald henhørende under forskellige koder på listen i beslutning 2000/532. Imidlertid skal medlemsstaterne vedtage foranstaltninger, der forpligter producenten af affald — under den midlertidige oplagring forud for indsamling på det anlæg, hvor affaldet er produceret — til at sortere og oplagre affaldet separat, idet producenten til dette formål anvender koderne på listen i den nævnte beslutning, hvis medlemsstaterne mener, at sådanne foranstaltninger er nødvendige for at opfylde formålene med artikel 4, stk. 1, i direktiv 75/442, som ændret ved forordning nr. 1882/2003.
            
         
               2)
            
            
               Eftersom den nationale lovgivning gengiver affaldslisten i beslutning 2000/532, kan kode 15 01 06 svarende til »blandet emballage« anvendes til at angive affald sammensat af emballage af forskellige sammenblandede materialer.
            
         
      (1)  EUT C 283 af 24.11.2007.